Nos Willelmus, divina miseratione Bisuntinus archiepiscopus, notum facimus universis presentes litteras inspecturis quod nos vidimus quasdam litteras bonae memoriae domini Humberti, Dei gratia quondam archiepiscopi Bisuntini, non abolitas quarum impressio sigilli in parte fracta erat et caracteres in illa parte non apparebant, tamen impressionis imago virginae apparebat sub hac forma : Ego Humbertus, Dei gratia Bisuntinus archiepiscopus, notum facio omnibus Dominum timentibus quod : [Ia] Walcherius Salinensis et mater ejus dederunt ordini de Tart locum quemdam de Ulnens ad construendam abbatiam monacarum in manu abbatissae Elisabeth et Mariae priorissae suae, et terram in finibus de Ulnens ad quatuor aratra, prata etiam ad sexaginta plaustra foeni, terminus pratorum a fracta quidquid infra insulam habebant usque ad terram de Montbarra. [Ib] Preterea prefatus Walcherius concessit mansum piscationis cum omni tenore suo, similiter de nemore de Ulnens sicut discernit via de Grusum usque ad saltum de Brunens. Actum solemniter super eamdam terram sub his testibus : Rambaldo de Bellofonte, Widone de Liela canonico Sancti Stephani, et Widone rustico, et praepositis de Vadens Petro et Roberto, et Valierico villico de Ulnens. [II] Item Pontia, filia Bertranni de Bians, dedit eidem abbatia terram suam et aquam de Ulnens per manus domini Humberti, archiepiscopi. Hujus rei testes : Thoreius archidiaconus, Wido presbiter de Bians, Ludovicus de Abbens. [III] Buchardus, abbas de Balerna, et conventus ejusdem loci concesserunt praefatae abbatiae de Ulnens in elemosina quidquid in eadem terra habebant pro commutatione alterius elemosinae. Actum per manus abbatissae Odiliae, eorum his testibus Pontio capellano et Walterio villico et Amico piscatore, ambo de Ulnens. Si qua imposterum ecclesiastica secularisve persona hanc nostrae constitutionis paginam sciens contra eam temere venire temptaverit, nisi bis tertiove commonita factum suum digne correxerit, anathematis vinculo perpetum immodetur et a sacratissimo corpore et sanguine Domini nostri privetur et in extremo examine districte ultioni subjicienda servetur. Qui autem nobis pacem tenuerunt et quam vestro jure augere studuerunt, gratiam et misericordiam a Domino consequantur. Amen. Amen. Nos vero archiepiscopus predictus hujus transcriptionis de originali suo sigillum nostrum apposuimus. Datum anno Domini millesimo duocentesimo quinquagesimo sexto mense maio.